b'\n_START_ARTICLE_\nPete Lovely\n_START_PARAGRAPH_\nGerald Carton \xe2\x80\x9dPete\xe2\x80\x9d Lovely (11. huhtikuuta 1926 Livingston, Montana \xe2\x80\x93 15. toukokuuta 2011) oli yhdysvaltalainen Formula 1 -kuljettaja. H\xc3\xa4n osallistui yhteentoista Formula 1 -osakilpailuun kausilla 1959\xe2\x80\x931960 ja 1969\xe2\x80\x931971. Lovely oli parhaimmillaan seitsem\xc3\xa4s Kanadan GP:ss\xc3\xa4 1969. H\xc3\xa4n p\xc3\xa4\xc3\xa4si maaliin saakka vain kolmessa kilpailussa. H\xc3\xa4net tunnettiin ajoistaan yksityisill\xc3\xa4 Lotuksen autoilla MM-tapahtumissa. Lovely kilpaili F1-uransa j\xc3\xa4lkeen Yhdysvalloissa 1980-luvulle asti._NEWLINE_Lovely voitti vuoden 1957 Laguna Secan kilpailun Ferrarilla. H\xc3\xa4nen kilpailu-uransa kesti yli 50 vuotta. H\xc3\xa4n jatkoi ajamista historiallisissa ajoissa.'